text: Eftersøgt fundet død i Varde
  18 februar 2014 kl. 05.24
  60-årig Kurt Tommy Kristensen fra Varde er fundet død i Varde å. Han har været efterlyst siden fredag 7. februar.
  Politiet eftersøgte manden med helikopter og hunde.
  Han blev ved 15-tiden mandag fundet ved et knæk i åen ved Janderup omkring syv km i luftlinje fra sit hjem i Varde.
  Syd- og Sønderjyllands Politi har ikke mistanke om, at der er sket noget kriminelt i forbindelse med dødsfaldet.
  De pårørende er underrettet. Kurt Tommy Kristensen boede alene på adressen Ågården i Varde.
  